b'\n_START_ARTICLE_\nTurgut \xc3\x96zal\n_START_SECTION_\nPrimers anys\n_START_PARAGRAPH_\nTurgut \xc3\x96zal va n\xc3\xa9ixer a Malatya i era tamb\xc3\xa9 descendent parcial de kurds Curs\xc3\xa0 estudis primaris a Silifke i secundaris a Mardin i Kayseri. Posteriorment, \xc3\x96zal estudi\xc3\xa0 enginyeria el\xc3\xa8ctrica a la Universitat T\xc3\xa8cnica d\'Istanbul, on es va graudar el 1950._NEWLINE_Entre 1950-1952, treball\xc3\xa0 a l\'Administraci\xc3\xb3 de l\'Estat per a la planificaci\xc3\xb3 de l\'energia el\xc3\xa8ctrica i va continuar els seus estudis als Estats Units sobre enginyeria el\xc3\xa8ctrica i enginyeria de gesti\xc3\xb3 entre 1952-1953. Despr\xc3\xa9s del seu retorn a Turquia, treball\xc3\xa0 en el mateix organisme altre cop, fent projectes d\'electrificaci\xc3\xb3 fins a 1958. \xc3\x96zal estigu\xc3\xa9 al Departament de Planificaci\xc3\xb3 Estatal el 1959, i al Departament de Coordinaci\xc3\xb3 de Planificaci\xc3\xb3 el 1960. Despr\xc3\xa9s del seu servei militar el 1961, treball\xc3\xa0 en unes quantes organitzacions estatals en c\xc3\xa0rrecs de direcci\xc3\xb3 i fou professor a l\'ODT\xc3\x9c (Universitat T\xc3\xa8cnica de l\'Orient Mitj\xc3\xa0). Retornat al servei estatal, fou sotssecretari del Primer Ministre S\xc3\xbcleyman Demirel fins al cop militar del 12 de setembre de 1980.\n_START_SECTION_\nCarrera pol\xc3\xadtica\n_START_PARAGRAPH_\nEls governs militars de Kenan Evren el nomenaren ministre estatal i vice primer ministre a c\xc3\xa0rrec dels afers econ\xc3\xb2mics fins al juliol de 1982.\n_START_SECTION_\nEtapa del Partit de la Mare P\xc3\xa0tria\n_START_PARAGRAPH_\nEl 20 de maig de 1983 fund\xc3\xa0 el Partit de la Mare P\xc3\xa0tria (Anavatan Partisi) i n\'esdevingu\xc3\xa9 el seu l\xc3\xadder. El partit guany\xc3\xa0 les eleccions i form\xc3\xa0 el govern on es convert\xc3\xad en el 19\xc3\xa8 primer ministre el 13 de desembre, de 1983. El 1987 esdevingu\xc3\xa9 altre cop primer ministre despr\xc3\xa9s de guanyar les eleccions.\n_START_SECTION_\nIntent d\'assassinat\n_START_PARAGRAPH_\nEl 18 de juny, 1988 sobrevisqu\xc3\xa9 a un intent d\'assassinat durant el congr\xc3\xa9s de partit. Una bala li toc\xc3\xa0 el dit, mentre una altra bala fa fallar a tocar-li el cap. L\'assass\xc3\xad, Kartal Demira\xc4\x9f, va ser capturat i condemnat a cadena perp\xc3\xa8tua, per\xc3\xb2 va ser perdonat per \xc3\x96zal el 1992._NEWLINE_Demira\xc4\x9f era presumptament un membre de la Contra-guerrilla (la branca turca de l\'Operaci\xc3\xb3 Gladio), contractat pel seu l\xc3\xadder m\xc3\xa9s dur, el general Sabri Yirmibe\xc5\x9fo\xc4\x9flu. Dos mesos m\xc3\xa9s tard, Yirmibe\xc5\x9fo\xc4\x9flu esdevingu\xc3\xa9 el secretari general del Consell de Seguretat Nacional. Durant el per\xc3\xadode de Yirmibe\xc5\x9fo\xc4\x9flu com a secretari general, \xc3\x96zal sent\xc3\xad a parlar de les possibles implicacios de Yirmibe\xc5\x9fo\xc4\x9flu en aquest afer, i el for\xc3\xa7\xc3\xa0 a retirar-se._NEWLINE_A finals del 2008, Demira\xc4\x9f va ser tornat a jutjar per un tribunal d\'Ankara, i condemnat a 20 anys de pres\xc3\xb3.\n_START_SECTION_\nEtapa de la presid\xc3\xa8ncia\n_START_PARAGRAPH_\nEl 9 de novembre de 1989, \xc3\x96zal esdevingu\xc3\xa9 el vuit\xc3\xa8 President de Turquia elegit per la Gran Assemblea Nacional de Turquia i el primer president que havia nascut ja a la nova Rep\xc3\xbablica de Turquia i no pas al vell Imperi Otom\xc3\xa0._NEWLINE_Amb la dissoluci\xc3\xb3 de la Uni\xc3\xb3 Sovi\xc3\xa8tica, \xc3\x96zal va fer un esfor\xc3\xa7 per crear aliances amb els pa\xc3\xafsos t\xc3\xbarquics d\'\xc3\x80sia Central aix\xc3\xad com Azerbaidjan a la Transcauc\xc3\xa0sia._NEWLINE_\xc3\x96zal don\xc3\xa0 suport a la coalici\xc3\xb3 contra l\'Iraq durant la Guerra del Golf de 1991._NEWLINE_El febrer de 1991, se\'l va fer Honorary Companion de l\'Orde d\'Austr\xc3\xa0lia (AC), l\'honor civil m\xc3\xa9s alt d\'Austr\xc3\xa0lia, "per ra\xc3\xb3 del seu destacat servei en les relacions turc-australianes".\n_START_SECTION_\nMort\n_START_PARAGRAPH_\nEl 17 d\'abril de 1993, \xc3\x96zal moria per un sospit\xc3\xb3s atac de cor mentre encara era president la qual cosa va portar a alguns a sospitar d\'un assassinat. La seva muller Semra \xc3\x96zal afirm\xc3\xa0 que va ser enverinat amb una llimonada i q\xc3\xbcestion\xc3\xa0 la manca d\'una aut\xc3\xb2psia. Les mostres de sang que es considera que van determinar les causes de la seva mort es van perdre o van ser eliminades._NEWLINE_\xc3\x96zal va tractar de crear una uni\xc3\xb3 t\xc3\xbarquica, i havia obtingut el comprom\xc3\xads d\'uns quants presidents. La seva muller Semra al\xc2\xb7leg\xc3\xa0 que l\'autor podria haver volgut frustrar el pla._NEWLINE_Fou enterrat amb un funeral d\'estat prop del mausoleu d\'Adnan Menderes. En el catorz\xc3\xa8 aniversari de la seva mort, milers de persones es van aplegar a Ankara en record seu._NEWLINE_El 25 de novembre de 2012, una aut\xc3\xb2psia en el cos d\'\xc3\x96zal va mostrar evid\xc3\xa8ncia d\'enverinament.\n_START_SECTION_\nFam\xc3\xadlia\n_START_PARAGRAPH_\nAmb la seva muller Semra, \xc3\x96zal va tenir dos fills, i una filla. Un dels seus fills, Ahmet \xc3\x96zal, va ser elegit membre del parlament en les eleccions de 1999, per\xc3\xb2 es va quedar fora despr\xc3\xa9s de les eleccions de 2002.'